Dimitri Payet

Dimitri Payet (; sündinud 29. märtsil 1987 Réunionil) on Prantsusmaa jalgpallur, ründav poolkaitsja. Ta mängib Brasiilia kõrgliigaklubis Vasco da Gama.

Payet alustas klubikarjääri kodusaarel Réunionil.

2005. aastal liitus ta Prantsusmaa kõrgliigaklubiga Nantes. Aastatel 2007–2011 mängis ta Saint-Étienne'is, 2011–2013 Lille'is ja 2013–2015 Marseille Olympique'is. Aastal 2015 valiti ta Marseille Olympique'i hooaja parimaks mängijaks. 2015. aasta juunis liitus Inglismaa Premier League'i klubiga West Ham United. Hooajal 2015–16 lõi ta Inglismaa kõrgliigas üheksa väravat ning valiti liiga hooaja sümboolsesse koosseisu ja West Ham Unitedi hooaja parimaks mängijaks.

2017. aasta jaanuaris naasis Payet Marseille Olympique'i. Hooajal 2021/22 valiti Payet Prantsusmaa kõrgliiga hooaja sümboolsesse koosseisu ja teist korda ka Marseille Olympique'i hooaja parimaks mängijaks.

2023. aasta augustis liitus ta Vasco da Gamaga.

Prantsusmaa jalgpallikoondises mängis ta aastatel 2010–2018 kokku 38 korda ja lõi kaheksa väravat.

 Viited 

Kategooria:Prantsusmaa jalgpallurid
Kategooria:FC Nantes'i jalgpallurid
Kategooria:AS Saint-Étienne'i jalgpallurid
Kategooria:Lille OSC mängijad
Kategooria:Marseille Olympique'i jalgpallurid
Kategooria:West Ham Unitedi mängijad‎
Kategooria:Club de Regatas Vasco da Gama mängijad
Kategooria:Ligue 1 mängijad
Kategooria:Premier League'i mängijad
Kategooria:Campeonato Brasileiro Série A mängijad
Kategooria:Sündinud 1987